આ સંસ્થાના તબીબો દ્વારા સુરેન્દ્રનગરમાં આવેલી મિશન ઈન્ડિયા અનાથ આશ્રમના બાળકો સાથે ધૂળેટી રમવાનું આયોજન કરવામાં આવ્યું હતું. સંસ્થાના પ્રમુખ ડો.પાર્થ ગોલ વ્યવસાયે ગાયનેકોલોજીસ્ટના નિવાસ સ્થાને આ ૩૦ બાળકોને આવકારવામાં આવ્યા હતા. રંગો, પાણીના ફુવારા, ફુગ્ગાઓ જેવા આયોજન થી બાળકોને ખુબજ મજા પડી હતી. બાળકો માટે આ પહેલો પ્રસંગ હતો જેમાં તેઓ સંસ્થાની બહાર નીકળ્યા હતા. આ પર્વની ઊજવણી સામાન્ય રીતે પરીવારના સભ્યો તથા મિત્રો સાથે કરવામાં આવે છે પણ અનાથ બાળકો માટે આવું ભવ્ય આયોજન કરવા બદલ સંસ્થાના પ્રમુખ ડો.પાર્થ ગોલ, ડો.કોમલ સરધારા, ડો.વૈશાલી મકવાણા, બંસરી કલસરીયા, બિંદીયા પટેલ, પ્રિયંકા પટેલ તથા પુજા ચૌહાણ અભિનંદન ને પાત્ર છે.